KLASA: 112-01/21-01/02

URBROJ: 2182/1-12/1-10-03-21-01

Tisno, 20, siječnja 2021.

Temeljem članka 127. st. 4. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20.) i članka 60. Statuta Osnovne škole Vjekoslava Kaleba, Školski odbor Osnovne škole Vjekoslava Kaleba raspisuje

**N A T J E Č A J**  
**za imenovanje ravnatelja/ice škole**

**Ravnatelj/ica**školske ustanove prema čl. 126. Zakona o odgoju i obrazovanju u osnovnoj i srednjoj školi (Narodne novine broj 87/08., 86/09., 92/10., 105/10., 90/11., 5/12., 16/12., 86/12., 126/12., 94/13., 152/14., 07/17., 68/18., 98/19., 64/20.) mora ispunjavati sljedeće nužne uvjete:

1) završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:

1. sveučilišni diplomski studij ili
2. integrirani preddiplomski i diplomski sveučilišni studij ili
3. specijalistički diplomski stručni studij;
4. položen stručni ispit za učitelja, nastavnika ili stručnog suradnika, osim u slučaju iz članka 157. stavaka 1. i 2. Zakona.

2) uvjete propisane člankom 106. ovoga Zakona,

3) najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

(2) Osim osobe koja je završila neki od studija iz stavka 1. podstavka 1. točke 1. ovoga članka, ravnatelj osnovne škole može biti i osoba koja je završila stručni četverogodišnji studij za učitelje kojim se stječe 240 ECTS bodova.

(3) Iznimno, osoba koje ne ispunjava uvjete iz stavka 1. podstavka 1. točke 1. ili stavka 2. ovoga članka, može biti ravnatelj osnovne škole, ako u trenutku prijave na natječaj za ravnatelja obavlja dužnost ravnatelja u najmanje drugom uzastopnom mandatu, a ispunjavala je uvjete za ravnatelja propisane Zakonom o osnovnom školstvu (»Narodne novine«, br. 59/90., 26/93., 27/93., 29/94., 7/96., 59/01., 114/01. i 76/05.).

Dodatne kompetencije koje se vrednuju su poznavanje stranog jezika, osnovne digitalne vještine i iskustvo rada na projektima Europske unije odnosno projektima fondova Europske unije, državnim i županijskim projektima u kojima je Škola bila nositelj ili partner .

Ravnatelj/ica školske ustanove imenuje se na rok od pet godina.

Uz **pisanu prijavu**na natječaj kandidati za ravnatelja/icu obvezni su priložiti izvornike ili ovjerene preslike sljedećih dokumenata:

1. životopis,
2. domovnicu, odnosno dokaz o državljanstvu,
3. diplomu, odnosno dokaz o stečenoj stručnoj spremi,
4. dokaz o položenom stručnom ispitu, odnosno dokaz da je kandidat oslobođen obveze polaganja stručnog ispita (članak 157. st.1. i st.2 Zakona o odgoju i obrazovanju u osnovnoj i srednjoj školi)
5. dokaz o radnom iskustvu (potvrda ili elektronički zapis HZMO-a) ne stariji od 30 dana
6. dokaz o obavljanju poslova ravnatelja u najmanje drugom uzastopnom mandatu za osobe koje se kandidiraju na temelju stavka 3. čl.126. Zakona o odgoju i obrazovanju u osnovnoj i srednjoj školi
7. uvjerenje nadležnog suda da ne postoje zakonske zapreke za zasnivanje radnog odnosa u školskoj ustanovi propisane čl. 106. Zakona o odgoju i obrazovanju u osnovnoj i srednjoj školi, ne starije od osam dana
8. program rada za mandatno razdoblje

Kandidati mogu priložiti dokaze o dodatnim kompetencijama koje se vrednuju (poznavanje stranog jezika, osnovne digitalne vještine i iskustvo rada na projektima). Svi dokazi dostavljaju se u izvorniku ili ovjerenoj preslici.

Dodatne kompetencije za ravnatelja dokazuju se na sljedeći način:

1. Poznavanje stranog jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informacijskih znanosti o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informacijskih znanosti.

3. Iskustvo rada na projektima Europske unije odnosno projektima fondova Europske unije, državnim i županijskim projektima u kojima je Škola bila nositelj ili partner, dokazuje se potvrdom, uvjerenjem ili drugom ispravom o radu na projektu .

Dodatne kompetencije sukladno čl. 63. Statuta Osnovne škole Vjekoslava Kaleba u skladu s dostavljenim dokazima kandidata koji su se prijavili na natječaj, Školski odbor vrednuje na sljedeći način:

- poznavanje stranog jezika – 3 boda,

- osnovne digitalne vještine – 3 boda,

- iskustvo rada na projektima – 1 bod za jedan projekt, a maksimalno do 5 bodova.

Kandidati prijavom na javni natječaj daju privolu Osnovnoj školi Vjekoslava Kaleba da se njihovi osobni podaci navedeni u svim dostavljenim prilozima, odnosno ispravama obrađuju samo u obimu i samo u svrhu provedbe natječaja, od strane ovlaštenih osoba za provedbu natječaja. Osnovna škola Vjekoslava Kaleba dostavljene podatke kandidata obrađuje u skladu s odredbama pozitivnih propisa koji uređuju zaštitu osobnih podataka. Dostavljeni podaci obrađivat će se u svrhu provođenja natječaja radi zasnivanja radnog odnosa i u druge se svrhe neće koristiti sukladno Odredbama uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (Narodne novine broj 42/18).

Na natječaj se mogu javiti osobe oba spola sukladno članku 13. Zakona o ravnopravnosti spolova (NN 82/08, 69/17).

Kandidati koji ostvaruju pravo prednosti pri zapošljavanju prema posebnim propisima, dužni su u prijavi za natječaj pozvati se na to pravo, priložiti sve dokaze o ispunjavanju traženih uvjeta i priložiti sve dokaze o priznatom statusu. Navedeni kandidati imaju prednost u odnosu na ostale kandidate pod jednakim uvjetima.

Slijedom navedenoga:

- kandidati koji se pozivaju na pravo prednosti sukladno odredbi čl. 102. Zakona o hrvatskim braniteljima iz Domovinskog rata i članovima njihovih obitelji (NN 121/17.,98/19.) dužni su uz prijavu na natječaj, pored dokaza o ispunjavanju traženih uvjeta, dostaviti i dokaze iz članka 103. stavka 1. Zakona koji su navedeni na internetskoj stranici Ministarstva hrvatskih branitelja:  
<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

- kandidati koji se pozivaju na pravo prednosti sukladno odredbi čl. 9. Zakona o profesionalnoj rehabilitaciji i zapošljavanju osoba s invaliditetom (NN 157/13., 152/14., 39/18., 32/20.) dužni su uz prijavu na natječaj , pored dokaza o ispunjavanju traženih uvjeta, dostaviti i dokaz o invaliditetu sukladno stavku 3. navedenog članka., te dokaz iz kojeg je vidljivo na koji način je prestao radni odnos kod posljednjeg poslodavca.

- kandidati koji se pozivaju na pravo prednosti sukladno odredbi čl. 48. Zakona o zaštiti vojnih i civilnih invalida rata (NN 33/92., 57/92., 77/92., 27/93., 58/93., 02/94., 76/94., 108/95., 108/96., 82/01., 103/03., 148/13., 98/19.) dužni su uz prijavu na natječaj, pored dokaza o ispunjavanju traženih uvjeta, dostaviti i rješenje, odnosno potvrdu iz koje je vidljivo spomenuto pravo, te dokaz iz kojeg je vidljivo na koji način je prestao radni odnos kod posljednjeg poslodavca.

Rok za podnošenje prijava kandidata je osam  dana od dana objave natječaja.

Prijave s dokazima o ispunjavanju uvjeta natječaja dostaviti na adresu škole: **Osnovna škola Vjekoslava Kaleba, Put Luke 2, 22240 Tisno, s naznakom „natječaj -ravnatelj - NE OTVARATI“**

Nepotpune i nepravovremeno dostavljene prijave neće se razmatrati.

O rezultatima natječaja kandidati će biti obaviješteni u roku od 45 dana od isteka roka za prijavu.

Predsjednica Školskog odbora:

Martina Fantov, *mag.bibl.*